12.pielikums

IEPIRKUMA LĪGUMA PROJEKTS
Atklāta konkursa
“Telpu uzkopšanas pakalpojumi Ķekavas novada pašvaldības ēkās un pirmsskolas izglītības iestādē” 
 iepirkuma identifikācijas Nr. ĶNP 2024/37
1.daļai “Telpu uzkopšanas pakalpojumi Ķekavas novada pašvaldības ēkās” 

Parakstīšanas datums ir pēdējā pievienotā
 drošā elektroniskā paraksta 
un tā laika zīmoga datums

_____________, reģ. Nr._____________, tās ___________ personā, kura darbojas saskaņā ar ______________nolikumu, turpmāk – (Izpildītājs), no vienas puses, 
Ķekavas novada pašvaldība, reģ. Nr.___, tās izpilddirektores Jolantas Jansones personā, kura darbojas saskaņā ar Ķekavas novada pašvaldības nolikumu (turpmāk  – Pasūtītājs), no otras puses, un 
visi kopā turpmāk saukti Puses un katrs atsevišķi – Puse, 
saskaņā ar Ķekavas novada pašvaldības organizētā atklātā konkursa “Telpu uzkopšanas pakalpojumi Ķekavas novada pašvaldības ēkās un pirmsskolas izglītības iestādē” (identifikācijas Nr. ĶNP 2024/37), turpmāk – Iepirkums, 1.daļas “Telpu uzkopšanas pakalpojumi Ķekavas novada pašvaldības ēkās” rezultātiem, turpmāk– Iepirkums, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs uzdod, un Izpildītājs Pasūtītāja objektos
1.1.1. Ķekavas novada pašvaldības administrācijas Gaismas ielā 19 k-9-1, Ķekava, Ķekavas novads, LV – 2123;
1.1.2. Skolas iela 2D, Ķekava, Ķekavas novads LV- 2123;
1.1.3. Baložu pilsētas pārvalde Uzvaras prospekts 1a, Baloži, Ķekavas novads, LV – 2128;
1.1.4. Skolas ielā 3, Ķekava, Ķekavas novads, LV-2123
1.1.5. Gaismas iela 19, k-8, Ķekava, Ķekavas novads, LV-2123
1.1.6. Baldones pilsētas pārvalde Pārupes iela 3, Baldone, Ķekavas novads, LV – 2123, turpmāk – Objekti, nodrošina telpu uzkopšanas darbus, turpmāk – Pakalpojumi, saskaņā ar Iepirkuma nosacījumiem, Tehnisko specifikāciju (1.pielikums) un Izpildītāja finanšu piedāvājumu (2.pielikums).
1.2. Izpildītājs Līguma 1.1. punktā minētos Pakalpojumus sniedz izmantojot savus darbiniekus, uzkopšanas inventāru, tīrīšanas un dezinfekcijas līdzekļus, tajā skaitā sanitāri higiēniskos līdzekļus, kas atbilst Eiropas Savienības normatīvo aktu prasībām, un apkopes materiālus.
1. 
1.1. 
1.3. Pasūtītājs ir tiesīgs mainīt Līguma 1.1.apakšpunktā minēto Pakalpojumu apjomu, samazinot vai palielinot uzkopjamās platības, rakstveidā vismaz 5 (piecas) darba dienas iepriekš paziņojot par to Izpildītājam. Šādas izmaiņas noformējamas kā vienošanās par izmaiņām Pakalpojumu apjomā. Šādu izmaiņu rezultātā nevar tikt izmainītas Pakalpojumu vienības cenas saskaņā ar Līguma 2.pielikumu vai mainītas Pakalpojumu programmas.

2. LĪGUMA SPĒKĀ STĀŠANĀS UN IZPILDES TERMIŅŠ
2.1. Līgums stājas spēkā brīdī, kad to ir parakstījušas visas Puses un ir spēkā līdz Pušu saistību pilnīgai izpildei.
2.2. Pakalpojumu izpildes termiņš – 36 (trīsdesmit seši) mēneši no Līguma spēkā stāšanas brīža.
2.3. Objekta nodošana Pakalpojumu izpildei notiek 5 (piecu) darba dienu laikā no Līguma spēkā stāšanās dienas.

3. LĪGUMA SUMMA UN SAMAKSAS KĀRTĪBA
1. 
2. 
3. 
3.1. Līguma summa par visu Līgumā noteikto Pakalpojumu izpildi ir ____________ EUR (___________ euro, ____________ centi) bez pievienotās vērtības nodokļa, turpmāk - PVN. 
3.2. Samaksa par iepriekšēja mēnesī sniegtajiem Pakalpojumiem tiek veikta 15 (piecpadsmit) darba dienu laikā pēc Pasūtītāja un Izpildītāja parakstīta nodošanas – pieņemšanas akta, turpmāk – Akts, un Izpildītāja sagatavota, Līguma noteikumiem atbilstoša, rēķina saņemšanas.
3.3. Rēķinā jānorāda šāda informācija: pakalpojuma saņēmējs (iestādes nosaukums), adrese, kurā sniegts Pakalpojums, pasūtītāja līguma numurs. 
3.4. Pievienotās vērtības nodoklis tiek piemērots atbilstoši Latvijas Republikā spēkā esošajiem normatīvajiem aktiem.
3.5. Maksātājs maksājumus par Pakalpojumu izpildi veic ar pārskaitījumu uz Izpildītāja kontu kredītiestādē, kas norādīts Izpildītāja iesniegtajā rēķinā. Maksājums tiek uzskatīts par izpildītu dienā, kad maksājuma uzdevums iesniegts izpildei kredītiestādē.
3.6. Izpildītājam nav tiesības prasīt papildu samaksu, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas, saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem.

4. PASŪTĪTĀJA PIENĀKUMI UN TIESĪBAS
4.1. Pasūtītāja pienākumi:
1. 
2. 
3. 
4. 
4.1. 
4.1.1. kontrolēt Pakalpojuma izpildi, kā arī nepieciešamības gadījumā sniegt Izpildītājam norādes vai ieteikumus; 
4.1.2. 3 (trīs) darba dienu laikā parakstīt Aktu par konkrētajā mēnesī sniegtajiem Pakalpojumiem vai arī sniegt Izpildītājam motivētu atteikumu;
4.1.3. 5 (piecu) darba dienu laikā pēc Līguma noslēgšanas iepazīstināt Izpildītāju ar Pasūtītāja iekšējās kārtības noteikumiem;
4.1.4. veikt Izpildītāja darbinieku sākotnējo instruktāžu Objektā;
4.1.5. ierādīt Izpildītājam telpu, kur Izpildītāja darbinieki Objekta uzkopšanas laikā var atstāt savas personīgās mantas un visu Līguma darbības laiku uzglabāt darba inventāru un citus Pakalpojuma sniegšanai nepieciešamos materiālus un līdzekļus;
4.1.6. nodrošināt bez maksas ar elektroenerģiju, auksto un silto ūdeni;
4.1.7. 3 (trīs) dienas iepriekš brīdināt Izpildītāju, ja ir plānotas izmaiņas Pasūtītāja darba laikā vai apmeklētāju pieņemšanas laikā;
4.1.8. veikt samaksu Izpildītājam Līgumā norādītajā apmērā un termiņā.
4.2. Pasūtītāja tiesības:
1. 
2. 
3. 
4. 
4.1. 
4.2. 
4.2.1. vienpusēji apturēt Pakalpojumu sniegšanu gadījumā, ja Izpildītājs nepilda Līguma noteikumus;
4.2.2. dot norādījumus par Pakalpojumu izpildi;
4.2.3. nepieņemt Pakalpojumu, ja tas sniegts nekvalitatīvi, nepilnīgi vai arī tas neatbilst Līguma un Tehniskās specifikācijas prasībām, informējot par to Izpildītāju rakstveidā;
4.2.4. pieprasīt jebkura Izpildītāja darbinieka nomaiņu ar citu, ja Pasūtītājam ir pamatoti iebildumi par minētā darbinieka darba kvalitāti.
4.2.5. saņemt apmaksas veikšanai nepieciešamo informāciju un dokumentus; 
4.2.6. pieprasīt papildus informāciju vai dokumentus, kas nepieciešami apmaksas veikšanai. 

5. IZPILDĪTĀJA PIENĀKUMI UN TIESĪBAS
5.1.  Izpildītāja pienākumi:
1. 
2. 
3. 
4. 
5. 
5.1. 
5.1.1. 5 (piecu) darba dienu laikā pēc Līguma spēkā stāšanās iesniegt Pasūtītājam civiltiesiskās atbildības apdrošināšanas polisi un pilnas prēmijas samaksu apliecinošu dokumentu par civiltiesiskās atbildības apdrošināšanu par nodarīto kaitējumu trešajām personām, veicot uzkopšanas darbus, tai skaitā par kaitējumu nekustamajam īpašumam, kurā atrodas izglītības iestāde, un tās mantai, aprīkojumam, iekārtām, kā arī ietverot atbildību par nodarīto kaitējumu tieši iedarbojoties uz īpašumu, kuram nodarīts kaitējums, ar kopējo apdrošināšanas limitu vismaz 25 000 EUR (divdesmit pieci tūkstoši euro). Apdrošināšanas polisē jābūt norādītam Objektam un tai jābūt spēkā visu Līguma izpildes laiku;
5.1.2. garantēt, ka saskaņā ar Līgumu visi sniegtie Pakalpojumi atbildīs visām kvalitātes u.c. prasībām, kuras ir noteiktas Latvijas Republikas spēkā esošajos normatīvajos aktos, kā arī attiecīgajos Eiropas Savienības normatīvajos aktos;
5.1.3. Izpildītājs apņemas ievērot, kā arī nodrošināt to, ka tā darbinieki, kuri iesaistīti Līguma izpildē, ievēro un pilda Objekta darba kārtības noteikumus apkopējiem un citus noteikumus, kas saistīti ar Darba izpildi, kā arī instruē savus darbiniekus par papildinājumiem un grozījumiem tajos. Izpildītājs apņemas nodrošināt, ka ikdienas uzkopšanas Darbi tiek veikti Pasūtītāja norādītajos laikos un saskaņā ar Tehnisko specifikāciju (Līguma 1.pielikums). Ģenerālās tīrīšanas darbu laikus Izpildītājs ar Pasūtītāju vai tā pārstāvi saskaņo atsevišķi;
5.1.4. Izpildītājs un tā darbinieki apņemas ievērot Pasūtītāja darba režīmu un apņemas neizpaust pieejas kodu trešajām personām. Savukārt, Pasūtītājs apņemas nodrošināt Izpildītāju un tā darbiniekus ar durvju atslēgām un pieejas kodu. Durvju atslēgu nozaudēšanas gadījumā Izpildītājs nekavējoties informē par to Pasūtītāju. Atlīdzība par durvju atslēgu nozaudēšanu ir 10 EUR (desmit euro), ko Pasūtītājam maksā Izpildītājs;
5.1.5. Izpildītājs ir atbildīgs par saviem darbiniekiem, kuri veic Pakalpojumus un uzņemas visu un jebkādu atbildību par savu darbinieku pārkāpumiem,
nodarījumiem, Līgumam neatbilstošu rīcību utt., kas izdarīti izpildot Pakalpojumu un/vai atrodoties Pakalpojuma izpildes vietā;
5.1.6. sniegt Pakalpojumus par konkrētu darba grafiku vienojoties ar Pasūtītāju. Konkrētu darbu izpildes grafiku izstrādā Izpildītājs un to saskaņo ar Pasūtītāju ne vēlāk kā 5 (piecas) darba dienas pirms Pakalpojumu uzsākšanas vai pirms līdzšinējā grafika maiņas, ja tiek veiktas izmaiņas jau saskaņotā darbu grafikā;
5.1.7. saskaņot ar Pasūtītāju grafiku, kādā tiks sniegti periodiski veicamie speciālie darbi; 
5.1.8. sniedzot Pakalpojumu, ievērot darba tiesisko attiecību, darba aizsardzības un ugunsdrošības prasības;
5.1.9. Līguma darbības laikā nodrošināt, ka Pakalpojumu sniedz kvalificēts personāls, kas apmācīts lietot paredzētās iekārtas, materiālus un/vai uzkopšanas, tīrīšanas un dezinfekcijas līdzekļus;
5.1.10. pēc attiecīga Pasūtītāja rakstveida pieprasījuma saņemšanas nekavējoties – ne vēlāk kā nākamajā darba dienā – nodrošināt jebkura Izpildītāja darbinieka nomaiņu ar citu, ne mazāk kvalificētu darbinieku, ja Pasūtītājam ir pamatoti iebildumi par Izpildītāja darbinieka darba kvalitāti. Darbinieka nomaiņa nedod Izpildītājam tiesības prasīt papildu samaksu vai Pakalpojuma termiņa izmaiņas;
5.1.11. ja Pasūtītājam rodas motivētas iebildes par Pakalpojuma izpildes gaitu vai kvalitāti, Pasūtītājs sastāda aktu, norādot nepieciešamos uzlabojumus un izpildes termiņus, un Izpildītājs novērš konstatētos trūkumus aktā norādītajā termiņā;
5.1.12. rūpēties un atbildēt par sava inventāra uzglabāšanu Objektā;
5.1.13. veikt periodiskas (ne retāk kā divas reizes mēnesī) Objekta ikdienas uzkopšanas pārbaudes, lai nodrošinātu, ka Pakalpojums tiek sniegts kvalitatīvi;
5.1.14. Izpildītājs ir atbildīgs par katru nelaimes gadījumu, kas noticis ar Izpildītāja darbinieku Objektā Pakalpojumu sniegšanas laikā;
5.1.15. Izpildītājs ir atbildīgs par saviem darbiniekiem, kuri sniedz Līgumā noteikto
Pakalpojumu un uzņemas visu atbildību par savu darbinieku pārkāpumiem,
nodarījumiem, Līgumam neatbilstošu rīcību utt., kas izdarīti veicot Pakalpojumus un/vai atrodoties darbu izpildes vietā;
5.1.16. Izpildītājs uzņemas atbildību par pieaicinātā apakšuzņēmēja veiktā darba kvalitāti, kā arī par apakšuzņēmēja radītajiem zaudējumiem. Apakšuzņēmēja piesaistīšana un/vai jebkāda līguma noslēgšana ar apakšuzņēmēju neatbrīvo Izpildītāju no saistībām vai atbildības Līguma izpildes sakarā. Izpildītājs ir pilnībā atbildīgs par to, lai apakšuzņēmējs ievērotu visas no Līguma izrietošās saistības un pienākumus gan pret Pasūtītāju, gan trešajām personām;
5.1.17. Izpildītājs patstāvīgi organizē nolīgtā apakšuzņēmēja darbu, kā arī veic izpildīto darbu kontroli un pieņemšanu. Izpildītājs patstāvīgi kārto norēķinus ar apakšuzņēmēju.
5.1.18. Pēc pirmajiem sešiem līguma darbības mēnešiem un vēlāk katra līguma darbības gada beigās Izpildītājam jāiesniedz pārskats, norādot izmantoto tīrīšanas līdzekļu nosaukumus un daudzumu. Attiecībā uz produktiem, kas nav minēti sākotnējā piedāvājumā, Izpildītājs iesniedz vajadzīgos pierādījumus par atbilstību tehniskajām specifikācijām.
5.2. Izpildītāja tiesības:
1. 
2. 
3. 
4. 
5. 
5.1. 
5.2. 
5.2.1. saņemt no Pasūtītāja Pakalpojumu izpildei nepieciešamo informāciju;
5.2.2. netraucēti piekļūt Objektam, lai sniegtu Pakalpojumus noteiktajā termiņā un pienācīgā kvalitātē;
5.2.3. saņemt samaksu par kvalitatīvi un savlaicīgi sniegtiem Pakalpojumiem Līgumā norādītajā apmērā un termiņā.


6. [bookmark: _GoBack]PAKALPOJUMU NODOŠANAS UN PIEŅEMŠANAS KĀRTĪBA
1. 
2. 
3. 
4. 
5. 
6. 
7. 
6.1. Pirms šī Līguma paredzēto Pakalpojumu uzsākšanas, Izpildītāja un Pasūtītāja pārstāvji apseko Objektu un sagatavo pieņemšanas - nodošanas aktus, kuros fiksē visus pamanītos uzkopjamo virsmu defektus. Izpildītājs nav atbildīgs par pieņemšanas - nodošanas aktos fiksētajiem defektiem un iespējamo virsmu stāvokļa pasliktināšanos defektu vietās, uzkopjot virsmas ar vispārpieņemtajām uzkopšanas metodēm. Pieņemšanas - nodošanas aktus sagatavo divos eksemplāros, pa vienam katrai Pusei.
6.2. Izpildītājs katru mēnesi Pasūtītājam nodod iepriekšējā kalendārā mēneša laikā sniegtos Pakalpojumus šādā kārtībā:
6.2.1. Izpildītājs līdz katra mēneša 5. (piektajam) datumam iesniedz Pasūtītājam Aktu par iepriekšējā mēneša laikā sniegto Pakalpojumu (t.sk. papildu un ģenerāltīrīšanas darbiem, ja attiecīgajā periodā tie ir veikti) apjomu un izmaksām;
6.2.2. ne vēlāk kā 3 (trīs) darba dienu laikā no Akta saņemšanas dienas, Pasūtītājs izskata iesniegto Aktu un paraksta to vai minētajā termiņā iesniedz Izpildītājam rakstisku pretenziju, ja Pakalpojums ir sniegts nekvalitatīvi un/vai neatbilstoši Līguma vai spēkā esošo normatīvo aktu prasībām un/vai Aktā ir neprecizitātes. Šādā gadījumā Izpildītājam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.
1. 
2. 
3. 
4. 
5. 
6. 
7. 
7.1. 
7.2. 
6.3. Ja kādi no Pakalpojumu ietvaros veicamajiem darbiem (t.sk. papildu un ģenerāltīrīšanas darbiem) Objektā tiek veikti daļēji, vai netiek veikti vispār, attiecīgajā Akta ailē izpildes apjoms tiek ierakstīts procentuāli faktiski izpildītajam apjomam.
6.4. Pakalpojumu izpildes laikā konstatējot Pakalpojumu, to kvalitātes u.c. defektus, trūkumus vai neatbilstības, Pasūtītājs sagatavo un iesniedz Izpildītājam rakstisku pretenziju. Konstatētās neatbilstības, defektus un trūkumus Izpildītājam ir jānovērš 1 (vienas) darba dienas laikā.
6.5. Izpildītājs pēc pirmajiem 6 (sešiem) Līguma darbības mēnešiem un vēlāk katra Līguma darbības gada beigās Pasūtītājam iesniedz pārskatu, norādot izmantoto tīrīšanas līdzekļu nosaukumus un daudzumu. Attiecībā uz produktiem, kas nav minēti sākotnējā piedāvājumā, piegādātājs iesniedz vajadzīgos pierādījumus par atbilstību tehniskajām specifikācijām.

7. LĪGUMA IZPILDĒ IESAISTĪTO APAKŠUZŅĒMĒJU NOMAIŅAS UN JAUNU APAKŠUZŅĒMĒJU PIESAISTĪŠANAS KĀRTĪBA
7.1. Izpildītājs savlaicīgi rakstiski informē Pasūtītāju par nepieciešamību nomanīt Līguma izpildē iesaistīto apakšuzņēmēju vai piesaistīt jaunu apakšuzņēmēju.
7.2. Ja saskaņā ar Publisko iepirkumu likuma 62.pantu Līguma izpildē iesaistītā apakšuzņēmēja nomaiņai vai jauna apakšuzņēmēja iesaistīšanai nepieciešama Pasūtītāja piekrišana, Pasūtītājs ne vēlāk kā 5 (piecu) darba dienu laikā pēc tam, kad no Izpildītāja ir saņēmis visu nepieciešamo informāciju un dokumentus, kas nepieciešami lēmuma pieņemšanai informē, Izpildītāju par piekrišanu vai atteikumu atļaut Līguma izpildē iesaistītā apakšuzņēmēja nomaiņu vai jauna apakšuzņēmēja iesaistīšanu Līguma izpildē.  

8. PUŠU ATBILDĪBA
8.1.  Puse ir mantiski atbildīgas par Līguma saistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.
8.2. Ja Izpildītājs, pēc Līguma noslēgšanas, paziņo Pasūtītājam par Līguma vienpusēju laušanu tad Izpildītājs maksā Maksātājam līgumsodu 10% (desmit procenti) apmērā no Līguma summas bez PVN.
8.3. Puses vienojas, ka par visām pamatotām pretenzijām par Pakalpojumu kvalitāti Pasūtītājs vai tā pārstāvis ne vēlāk kā 3 (trīs) stundu laikā pēc darba dienas sākuma informē Izpildītāju, nosūtot attiecīgu pretenziju Izpildītājam.
8.4. Pamatotu pretenziju gadījumā, par kurām Izpildītājam paziņots Līguma 8.3. apakšpunktā noteiktajā kartībā, Izpildītājs garantē nekavējoties, taču ne vēlāk kā 24 stundu laikā (skaitot darba dienas) novērst radušās iepriekš izpildīto Pakalpojumu nepilnības uz sava rēķina. Ja šāds pārkāpums, t.i. neizpildīts vai nekvalitatīvi izpildīts Pakalpojums, atkārtojas, Izpildītājs maksā Maksātājam līgumsodu 20% (divdesmit procenti) apmērā no mēneša maksājuma summas par katru Pasūtītāja atkārtoti konstatēto gadījumu, par kuru Pasūtītājs ir sagatavojis un nosūtījis Izpildītājam pretenziju. Šajā Līguma punktā noteikto līgumsodu Pasūtītājs ietur no kārtējā maksājuma Izpildītājam par izpildītajiem Darbiem.
8.5. Izpildītājs nav atbildīgs par nesniegtajiem Pakalpojumiem gadījumos, kad Pasūtītājs nav nodrošinājis Izpildītāja darbiniekus ar elektrību un/vai ūdeni, un/vai pieeju objektam.
8.6. Gadījumā ja Izpildītāja un/vai tā darbinieku darbības vai bezdarbības rezultātā, izpildot Līgumā noteiktos Pakalpojumus, tiek bojāta trešo personu un/vai Pasūtītāja manta, vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad visus un jebkādus zaudējumus un kompensācijas par nodarījumu uz sava rēķina sedz Izpildītājs, kā arī Izpildītājs uzņemas visu un jebkādu atbildību par nodarījumu un tā radītajām sekām, kā arī samaksāt visus valsts un pašvaldību institūciju uzliktos administratīvos sodus par pārkāpumiem saistībā ar Pakalpojumu izpildi vai neizpildi.
8.7. Gadījumā, ja Pasūtītāja vai tā darbinieku vainas dēļ Izpildītāja uzkopšanas tehnikai vai inventāram tiek nodarīti bojājumi, Pasūtītājs sedz Izpildītājam nodarītos zaudējumus.
8.8. Visi šajā Līgumā minētie zaudējumi tiek uzskatīti par tiešajiem zaudējumiem.
8.9. Maksātājs maksā Izpildītājam līgumsodu 0,05% (nulle komats nulle piecu procentu) apmērā no termiņā nesamaksātās summas par katru nokavēto maksājuma dienu, taču kopumā ne vairāk kā 10% (desmit procentu) no summas, kuras samaksa tiek kavēta.
8.10. Puses piekrīt, ka līgumsodus, izmaksas un zaudējumu atlīdzības, kas Pasūtītājam pienākas no Izpildītāja saskaņā ar Līguma izpildi, Maksātājs ir tiesīgs aprēķināt vienpusēji saskaņā ar Izpildītāja un Pasūtītāja abpusēji parakstītu pretenzijas aktu un ieturēt no jebkura maksājuma, kas saistībā ar Līgumu pienākas Izpildītājam.
8.11. Līgumsoda samaksa neatbrīvo puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.
8.12. Puses apņemas neizpaust informāciju, kas viņām kļuvusi zināma izpildot šo Līgumu attiecībā uz Pasūtītāja un/vai Izpildītāja darbību, klientiem, komercnoslēpumiem. Šī noteikuma neievērošanas gadījumā vainīgā puse apņemas atlīdzināt otrai pusei visus zaudējumus, kas radušies informācijas izpaušanas rezultātā. 
8.13. Izpildītājs garantē un uzņemas atbildību par konfidenciālas informācijas neizpaušanu saskaņā ar Līguma 8.12. apakšpunkta noteikumiem arī no savu darbinieku puses, kas veic Līgumā noteiktos Darbus.

9. LĪGUMA GROZĪŠANA, PAPILDINĀŠANA UN IZBEIGŠANA
9.1. Līgumu var grozīt, papildināt vai izbeigt pirms termiņa, Pusēm par to savstarpēji vienojoties. Visi Līguma grozījumi un papildinājumi tiek pievienoti Līgumam rakstveidā kā pielikumi un kļūst par šī Līguma neatņemamām sastāvdaļām. Līguma grozījumi un papildinājumi stājas spēkā ar brīdi, kad tos parakstījušas Puses.
9.2. Pasūtītājs ir tiesīgs vienpusējā kārtā, nosakot Līguma izbeigšanas datumu, izbeigt Līgumu pirms termiņa, nosūtot par to rakstisku paziņojumu Izpildītājam, šādos gadījumos:
1. 
2. 
3. 
4. 
5. 
6. 
7. 
8. 
9. 
10. 
10.1. 
10.2. 
9.2.1. Izpildītājs ir nokavējis jebkuru no Līgumā noteiktajiem Pakalpojuma izpildes termiņiem vairāk nekā 3 (trīs) reizes vai Izpildītāja kopējais darbu izpildes termiņu nokavējums par vienu vai vairākiem termiņiem kopā sasniedzis 5 (piecas) dienas;
9.2.2. Izpildītājs sniedz Pakalpojumu nekvalitatīvi vai neatbilstoši Līguma nosacījumiem vai arī nepilda savas saistības un pienākumus, kas izriet no Līguma, un 5 (piecu) dienu laikā pēc attiecīga Pasūtītāja rakstiska paziņojuma saņemšanas nav novērsis savas nekvalitatīvas darbības vai neizdarības sekas;
9.2.3. ja pret Izpildītāju uzsākts maksātnespējas process vai tā saimnieciskā darbība pārtraukta vai apturēta;
9.2.4. ja Izpildītājs Līguma 5.1.1.apakšpunktā noteitkajā termiņā nav iesniedzis  Pasūtītājam civiltiesiskās atbildības apdrošināšanas polisi un pilnas prēmijas samaksu apliecinošu dokumentu;
9.2.5. Izpildītājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, saskaņā ar Starptautisko un Latvijas Republikas nacionālo sankciju likuma 11.1. pantā noteikto. 
9.3. Gadījumā, ja kāda no Pusēm vēlas lauzt šo Līgumu, tad Puse brīdina par to otru Pusi                   2 (divus) mēnešus iepriekš. Jebkurā gadījumā šī Līguma izbeigšana ir iespējama Pusēm vienojoties.
9.4. Ja Līgums tiek lauzts, Izpildītājs nekavējoties pārtrauc Pakalpojumu sniegšanu, par ko tiek sastādīts nodošanas - pieņemšanas akts, kurā tiek fiksēts uz Līguma pārtraukšanas brīdi sniegtā Pakalpojuma apjoms un kuru paraksta Pasūtītājs un Izpildītājs vai to pilnvaroti pārstāvji, atstāj Pakalpojuma sniegšnas vietu drošībā un kārtībā un saņem samaksu par visiem līdz Līguma laušanas brīdim kvalitatīvi sniegtajiem Pakalpojumiem. 
9.5. Gadījumā, ja Līgums tiek lauzts kādas Puses vainas dēļ, kas izpaudusies, kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama Līguma laušanā, ir jāatlīdzina otrai Pusei tiešie zaudējumi, kas tai rodas saistībā ar Līguma laušanu.
9.6. Izpildītājam ir tiesības vienpusējā kārtā izbeigt Līgumu, 30 (trīsdesmit) dienas iepriekš par to rakstiski paziņojot Pasūtītājam un Maksātājam, ja Maksātājs kavē Līgumā noteikto maksājumu samaksas termiņus vairāk par 30 (trīsdesmit) dienām pēc Izpildītāja rēķina iesniegšanas Maksātājam.
9.7. Citi būtiski Līguma grozījumi, kas nav atrunāti Līgumā, tiek veikti saskaņā ar Publisko iepirkumu likuma 61.pantu.

10. NEPĀRVARAMAS VARAS APSTĀKĻI
10.1. Pušu atbildība neiestājas, ja Līguma saistību izpildi aizkavē vai tā kļūst neiespējama  nepārvaramas varas apstākļu dēļ. Par nepārvaramu varu uzskatāmi apstākļi, kurus Pusei nebija iespējams ne paredzēt, ne novērst un kuri iziet ārpus Puses kontroles un atbildības. Ar nepārvaramas varas (force majeure) apstākļiem Puses saprot karu, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt slēdzot Līgumu un tā izpildes laikā, dabas katastrofas, ugunsnelaime, plūdi, citas stihiskas nelaimes un sociālie konflikti (streiki, boikoti, lokauti). 
10.2. Pusei, kuras saistību izpilde tiek kavēta nepārvaramas varas apstākļu dēļ, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (trīs) dienu laikā no to iestāšanās dienas.
10.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 (vienu) mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.

11. PAPILDUS NOTEIKUMI
11.1. Galdu, plauktu, palodžu un grīdu virsmas tiek uzkoptas tādā apjomā, cik šīs virsmas nav nosegtas (pārklātas) ar dokumentiem, preses izdevumiem vai citiem priekšmetiem.
11.2. Gadījumā, ja Objektā, kurā atrodas uzkopjamās platības, tiek uzsākti vai pabeigti remonta vai rekonstrukcijas darbi, Pasūtītājam par to jābrīdina Izpildītājs 3 (trīs) darba dienas iepriekš, informējot arī par to, vai remonts tiks veikts platībās, kuru uzkopšana nav šī Līguma priekšmets.
11.3. Uz remonta laiku attiecīgo telpu ikdienas uzkopšanas darbi tiek noteikti pēc atsevišķas vienošanās. Pēc remonta darbiem Izpildītājs attiecīgajās telpās veic ģenerālās tīrīšanas darbus, pēc kuru veikšanas tiek sastādīts atbilstošs veikto darbu pieņemšanas nodošanas akts. 
11.4. Platībās, kurās ir ticis veikts remonts, ikdienas uzkopšana tiek uzsākta tikai pēc ģenerālās tīrīšanas veikšanas tajās.


12. STRĪDU IZŠĶIRŠANAS KĀRTĪBA
12.1. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā.
12.2. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.

13. CITI NOTEIKUMI
13.1. Puses Līguma izpildē sev par saistošiem atzīst ar drošu elektronisko parakstu parakstītus Pušu dokumentus.
13.2. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
13.3. Līguma izpildi koordinējošā persona no Pasūtītāja puses ________________ _________________, tālrunis:____________, e-pasts: __________________________
13.4. Līguma izpildi koordinējošā persona no Izpildītāja puses ir puses ________________ _________________, tālrunis:____________, e-pasts: __________________________
13.5. Līguma 15.3 un 15.4 apakšpunktos noteiktās Pušu Līguma izpildi koordinējošās personas ir tiesīgas attiecīgās Puses vārdā parakstīt Aktus, trūkumu aktus un citus dokumentus, iesniegt ieteikumus un pretenzijas, kā arī risināt citus ar Līguma izpildi saistītus organizatoriskus jautājumus.
13.6. Pušu juridisko adrešu, atbildīgo kontaktpersonu un citu rekvizītu maiņas gadījumā Puses apņemas par to viena otru informēt rakstiski 5 (piecu) darba dienu laikā, neizdarot grozījumus Līgumā.
13.7. Gadījumā, ja Līguma izpildes laikā Pasūtītāja funkciju nodrošināšanai un darbībai Objekts vairs nav nepieciešams un Objektu no Pasūtītāja pārņem trešā persona, tad Pasūtītājam ir tiesības no šī Līguma izrietošās tiesības un saistības nodot trešajai personai. Par Pasūtītāja maiņu tiek noslēgta atsevišķa vienošanās pie Līguma. 
13.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks. Līguma pielikumi tiek parakstīti elektroniski ar drošu elektronisko parakstu, kas satur laika zīmogu.
13.9. Līguma pielikumi:
Pielikums Nr. 1 – Tehniskā specifikācija;
Pielikums Nr.2 – Izpildītāja finanšu piedāvājums.


PUŠU REKVIZĪTI UN PARAKSTI

	Pasūtītājs:
	Izpildītājs:

	Nosaukums
Reģ. Nr. _________________________
Juridiskā adrese___________________
Banka: __________________________
Kods: ___________________________
Konta Nr: ________________________
Tālrunis _________________________
e-pasts:
	                
Amats ___________________________

